ഒമാനില് കോവിഡ് അകന്ന നല്ല നാളുകള് വിനോദസഞ്ചാരികളെ കാത്ത് ഹോട്ടല് മേഖല മസ്കത്ത്: ഇന്ത്യ അടക്കമുള്ള രാജ്യങ്ങളില് നിന്ന് യാത്രാ വിലക്ക് ഒമാന് അധികൃതര് എടുത്തുമാറ്റുകയും കോവിഡ് നിയന്ത്രണങ്ങള് ഒഴിവാക്കുകയും ചെയ്തെങ്കിലും ഹോട്ടല് മേഖലയില് പ്രതിസന്ധി മാറുന്നില്ല. കോവിഡ് പ്രതിസന്ധി അവസാനിക്കുകയും വിദേശ രാജ്യങ്ങളില് നിന്നും വിനോദ സഞ്ചാരികള് എത്തുകയും ചെയ്യുന്നതോടെ മാത്രമാണ് ഹോട്ടല് മേഖലയ്ക്ക് പൂര്ണമായി കരകയറാനാവുക. അതിനാല് വിനോദ സഞ്ചാരികളുടെ ആഗമനം പ്രതീക്ഷിച്ച് കഴിയുകയാണ് ഒമാനിലെ ഹോട്ടല് മേഖല. നിലവില് ഒമാനിലെ നിരവധി ഹോട്ടലുകള് പ്രതിസന്ധി നേരിടുന്നുണ്ട്. കൂടുതല് ആളുകളെ ആകര്ഷിക്കാന് നിരവധി ഒാഫറുകള് ചില ഹോട്ടലുകള് നല്കുന്നുണ്ട്. ഒമാന് സന്ദര്ശക വിസ നല്കാന് തുടങ്ങിയെങ്കിലും ഇത് ഈ മേഖലയ്ക്ക് വലിയ മെച്ചമുണ്ടാക്കാന് തുടങ്ങിയിട്ടില്ലെന്നാണ് ബന്ധപ്പെട്ടവര് പറയുന്നത്. എന്നാല് ഒമാനില് സ്ഥാപന സമ്ബര്ക്കവിലക്ക് ഒഴിവാക്കിയതും നിയമങ്ങളില് ഇളവ് നല്കിയതും വിനോദ സഞ്ചാരികളെ ആകര്ഷിക്കാന് സഹായകമാവുമെന്ന് ഇവര് കരുതുന്നു. ഒക്േടാബറില് ആരംഭിക്കുന്ന ദുബൈ എക്സ്പോ ഒമാന് വിനോദ സഞ്ചാര മേഖലയ്ക്കും അനുഗ്രഹമാകുമെന്നാണ് കണക്കുകൂട്ടല്. മുന് കാലങ്ങളില് മീറ്റിങ്ങുകളും ബിസിനസ് ട്രെയിനിങ് പരിപാടികളുമൊക്കെ ഹോട്ടലുകളുടെ പ്രധാന വരുമാന മാര്ഗമായിരുന്നു. എന്നാല് ഇവയെല്ലാം ഇപ്പോള് ഓണ്ലൈനായാണ് നടക്കുന്നത്. ലോകം സാധാരണ ഗതി പ്രാപിച്ചാല് മാത്രമാണ് ഇത്തരം വരുമാന മാര്ഗങ്ങള് പുനരാരംഭിക്കാന് കഴിയുകയെന്നും ഹോട്ടല് രംഗത്തുള്ളവര് പ്രതികരിച്ചു. ഒമാനില് ടൂറിസം സീസണ് ആരംഭിക്കുകയാണെന്നും നിലവില് ഒമാന് സര്ക്കാര് നല്കുന്ന ഇളവുകളും സൗകര്യങ്ങളും വിനോദ സഞ്ചാരികളെ കുറച്ചെങ്കിലും ആകര്ഷിക്കാന് സഹായിക്കുമെന്നും വാദീ കബീര് ഗോള്ഡന് ഒയാസീസ് മാനേജിങ് ഡയറക്ടര് അശ്വിന് ഉദൈ പറഞ്ഞു. ഒമാനിലെത്തുന്നവര്ക്ക് ഇപ്പോള് വിമാനത്താവളങ്ങളിലും മറ്റും കാര്യങ്ങള് വളരെ എളുപ്പമായിട്ടുണ്ട്. ഒമാനിന് വാക്സിനേഷന് ചെയ്തവര്ക്ക് സമ്ബര്ക്കവിലക്ക് അടക്കമുള്ള എല്ലാ നിയന്ത്രണങ്ങളും എടുത്തു കളഞ്ഞതും അനുകൂല ഘടകമാണ്. കോവിഡ് വ്യാപന നിരക്ക് കുറഞ്ഞ രാജ്യമായി ഒമാന് മാറിയതും വിനോദ സഞ്ചാരികളെ ആകര്ഷിക്കും. കോവിഡ് കാലത്ത് സമ്ബര്ക്കവിലക്കും നിയന്ത്രണങ്ങളുമില്ലാത്ത അര്മീനിയ അടക്കമുള്ള രാജ്യങ്ങളിലേക്ക് ഇന്ത്യയില് നിന്നടക്കം വിനോദ സഞ്ചാരികള് ധാരാളമായി എത്തിയിരുന്നു. അതിനാല് ഒമാനിലുള്ള ഇളവുകളും സൗകര്യങ്ങളും മറ്റുള്ളവരിലേക്ക് എത്തിക്കുന്നത് വിനോദ സഞ്ചാരമേഖലക്ക് അനുഗ്രഹമാവുമെന്നും അദ്ദേഹം പറഞ്ഞു.